วอนอย่าตระหนก เชื้อไวรัสกินเนื้อคน ในไทยปีนี้ พบป่วย 2 ราย
กรมควบคุมโรค เผย ซีเรียไม่มีการแจ้งเตือน-ให้ข้อมูลของการระบาดของโรคลิชมาเนีย แจง เป็นไปได้น้อยที่จะแพร่ระบาดข้ามประเทศ แนะ ควรป้องกันไม่ให้ริ้นฝอยทรายกัด ระบุ ผู้ที่เดินทางกลับมาจากพื้นที่ที่มีการระบาด ควรเฝ้าระวังโรค เข้าตรวจร่างกายเพื่อความแน่ใจ ,วันที่ 12 ธ.ค.58 นพ.อำนวย กาจีนะ อธิบดีกรมควบคุมโรค เปิดเผยว่า ข่าวการแพร่ระบาดของเชื้อไวรัสกินเนื้อคน ที่ชื่อว่า โรคลิชมาเนียในประเทศซีเรีย โดยผู้ป่วยจะมีอาการเป็นแผลลุกลามตามร่างกายนั้น จากการตรวจสอบข้อมูลจากองค์การอนามัยโลก และกระทรวงสาธารณสุขของประเทศซีเรีย ยังไม่มีการแจ้งเตือน หรือการให้ข่าวเกี่ยวกับเหตุการณ์การระบาดในครั้งนี้ ซึ่งกรมควบคุมโรค ได้ศึกษาข้อมูลเพิ่มเติม จากสำนักข่าวต่างประเทศ พบรายงานว่ามี การเกิดการระบาดของโรคนี้ในประเทศซีเรียมาตั้งแต่ปี 2555 และในต้นปี 2556 พบผู้ป่วยประมาณ 41,000 ราย ซึ่งเหตุการณ์ในครั้งนี้ที่พบผู้ป่วยจำนวนมาก เนื่องจากสถานการณ์ภายในประเทศทำให้ยากต่อการป้องกันควบคุมโรค หรือการรับความช่วยเหลือด้านสาธารณสุขจากหน่วยงานภายนอก,สำหรับสถานการณ์โรคลิชมาเนียในประเทศไทย พบผู้ป่วยประปรายตั้งแต่ปี พ.ศ.2503-2558 จำนวนทั้งสิ้น 66 ราย ซึ่งผู้ป่วยที่เป็นโรคลิชมาเนียส่วนใหญ่พบว่าเป็นผู้ที่มีเชื้อ HIV ร่วมด้วย โดยในปี 2558 มีรายงานพบผู้ป่วย 2 ราย ในจังหวัดแม่ฮ่องสอน และจังหวัดเชียงราย,อธิบดีกรมควบคุมโรค กล่าวว่า โรคลิชมาเนียเป็นโรคที่เกิดจากเชื้อโปรโตซัวซึ่งมีการติดต่อของโรคนำโดยแมลง มีริ้นฝอยทรายเป็นพาหะนำโรค ปัจจุบันมีรายงานแหล่งแพร่โรคลิชมาเนียไม่ต่ำกว่า 80 ประเทศ อาทิ จีน อินเดีย ประเทศในแถบตะวันออกกลาง แถบเมดิเตอร์เรเนียน อัฟริกาเหนือ และตอนเหนือของอเมริกาใต้,ส่วนใหญ่การระบาดของโรค สัมพันธ์กับการอพยพและเคลื่อนย้ายของประชาชน นอกจากนี้ในประเทศในภาวะสงครามซึ่งไม่ได้มีการจัดการสุขาภิบาลที่ดีก็สามารถ เกิดการระบาดได้ สำหรับการระบาดของโรคลิชมาเนียในประเทศซีเรียนั้น พบว่ามีความเสี่ยงต่ำที่จะเกิดการแพร่ระบาดข้ามประเทศและมีความเป็นไปได้น้อย หรือไม่มีความเป็นไปได้ที่จะนำเชื้อชนิดนี้ไปทำอาวุธชีวภาพ เนื่องจากเชื้อลิชมาเนียจะมีการแพร่กระจายได้ก็ต่อเมื่อมีพาหะนำโรคเท่านั้น,ทั้งนี้ กรมควบคุมโรคขอแนะนำวิธีการสำหรับป้องกันตนจากโรค ดังนี้ 1.ป้องกันตนเองอย่าให้ริ้นฝอยทรายกัด เช่น การทายากันยุง สวมเสื้อผ้าปกปิดร่างกายเมื่อเข้าป่า โดยเฉพาะในช่วงพลบค่ำที่ริ้นฝอยทรายออกหากินมาก 2. ปรับปรุงสิ่งแวดล้อมทั้งในบ้าน และนอกบ้านให้สะอาด เป็นระเบียบ และทำลายแหล่งเพาะพันธุ์ลิ้นฝอยทราย 3.ควบคุมรังโรคในสัตว์ เช่น วัว ควาย ต้องเลี้ยงห่างจากบ้านประมาณ 5-10 เมตร 4.ผู้ที่เดินทางกลับมาจากพื้นที่ที่มีการระบาด ควรมีการเฝ้าระวังโรค เช่น แรงงานไทยทุกคนที่เดินทางกลับจากประเทศที่เป็นแหล่งแพร่โรคควรได้รับการตรวจ ร่างกายเพื่อให้แน่ใจว่าไม่เป็นโรคลิชมาเนียเนื่องจากผู้ป่วยมักไม่ทราบ เพราะไม่มีอาการรุนแรง ประชาชนที่มีความสนใจสามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422
กรมควบคุมโรค เผย ซีเรียไม่มีการแจ้งเตือน-ให้ข้อมูลของการระบาดของโรคลิชมาเนีย แจง เป็นไปได้น้อยที่จะแพร่ระบาดข้ามประเทศ แนะ ควรป้องกันไม่ให้ริ้นฝอยทรายกัด ระบุ ผู้ที่เดินทางกลับมาจากพื้นที่ที่มีการระบาด ควรเฝ้าระวัง 
โรคลิชมาเนีย,เชื้อไวรัสกินเนื้อคน,โรคระบาด,โรคระบาดในซีเรีย,โรคลิชมาเนียในซีเรีย,เชื้อ HIV,อำนวย กาจีนะ,กรมควบคุมโรค,องค์การอนามัยโลก,โรคลิชมาเนีย เป็นยังไง,อาการ โรคลิชมาเนีย,โรคลิชมาเนีย คือ,โรคลิชมาเนีย เกิดจาก,ป้องกัน โรคลิชมาเนีย,เสี่ยงเป็นโรคลิชมาเนีย,ผู้ป่วย,ผู้ป่วยโรคลิชมาเนีย,ข่าว,ข่าวสาธารณสุข,ไทยรัฐออนไลน์